CELEX: 62021CN0814
Language: fi
Date: 2021-12-21 00:00:00
Title: Asia C-814/21: Kanne 21.12.2021 – Euroopan komissio v. Puolan tasavalta

21.2.2022   
            
            
               FI
            
            
               Euroopan unionin virallinen lehti
            
            
               C 84/31
            
         
      Kanne 21.12.2021 – Euroopan komissio v. Puolan tasavalta
      (Asia C-814/21)
      (2022/C 84/41)
      Oikeudenkäyntikieli: puola
      
         Asianosaiset
      
      
         Kantaja: Euroopan komissio (asiamiehet: J. Tomkin ja A. Szmytkowska)
      
         Vastaaja: Puolan tasavalta
      
         Vaatimukset
      
      Komissio vaatii, että unionin tuomioistuin
      
                  —
               
               
                  toteaa, että Puolan tasavalta on rikkonut Euroopan unionin toiminnasta tehdyn sopimuksen 22 artiklaa, kun se on kieltänyt unionin kansalaisilta, jotka eivät ole Puolan kansalaisia mutta jotka asuvat Puolan tasavallan alueella, oikeuden olla poliittisen puolueen jäsen
               
            
                  —
               
               
                  velvoittaa Puolan tasavallan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Euroopan unionin toiminnasta tehdyn sopimuksen 22 artiklan mukaan jokaisella unionin kansalaisella on kunnallinen äänioikeus ja vaalikelpoisuus sekä äänioikeus ja vaalikelpoisuus Euroopan parlamentin vaaleissa jäsenvaltiossa, jossa hän asuu mutta jonka kansalainen hän ei ole, samoin edellytyksin kuin tuon jäsenvaltion omilla kansalaisilla.
      Komissio katsoo, että kun unionin kansalaisilta, jotka eivät ole Puolan kansalaisia mutta jotka asuvat Puolan tasavallan alueella, kielletään oikeus olla poliittisen puolueen jäseniä, näiden unionin kansalaisten on mahdotonta harjoittaa heillä Euroopan unionin toiminnasta tehdyn sopimuksen 22 artiklan nojalla olevia poliittisia oikeuksia samoin edellytyksin kuin Puolan kansalaisten.